CELEX: 62020CN0134
Language: fi
Date: 2020-03-11 00:00:00
Title: Asia C-134/20: Ennakkoratkaisupyyntö, jonka Landesgericht Eisenstadt (Itävalta) on esittänyt 11.3.2020 – JR v. Volkswagen AG

17.8.2020   
            
            
               FI
            
            
               Euroopan unionin virallinen lehti
            
            
               C 271/21
            
         
      Ennakkoratkaisupyyntö, jonka Landesgericht Eisenstadt (Itävalta) on esittänyt 11.3.2020 – JR v. Volkswagen AG
      (Asia C-134/20)
      (2020/C 271/29)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesgericht Eisenstadt
      
         Pääasian asianosaiset
      
      
         Kantaja: JR
      
         Vastaaja: Volkswagen AG
      
         Ennakkoratkaisukysymykset
      
      
                  a)
               
               
                  Onko moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20.6.2007 annetun Euroopan parlamentin ja neuvoston asetuksen (EY) N:o 715/2007 (1) 5 artiklan 1 kohtaa tulkittava siten, että asetuksen N:o 715/2007 1 artiklan 1 kohdassa tarkoitettu ajoneuvon laite ei ole sallittu, jos siinä pakokaasun takaisinkierrätysventtiili (EGR-venttiili) eli osa, joka voi vaikuttaa päästöjen määrään, on suunniteltu siten, että pakokaasun takaisinkierrätysosuus eli takaisin imusarjaan johdettavan pakokaasun osuus on säädetty niin, että venttiili takaa vain 15 ja 33 celsiusasteen välillä ja vain alle 1 000 metrin korkeudessa vähäpäästöisen toimintamoodin, ja osuus pienenee tämän lämpötilaikkunan ulkopuolella lämpötilan noustessa tai laskiessa 10 celsiusastetta – ja noustaessa yli 1 000 metrin korkeudesta 1 250 metriin – lineaarisesti nollaan, jolloin typen oksidipäästöt ylittävät asetuksen N:o 715/2007 raja-arvot?
               
            
                  b)
               
               
                  Onko kysymyksen a kohdan arvioinnin kannalta merkitystä sillä, onko a kohdassa mainittu ajoneuvon laite välttämätön suojaamaan moottoria vahingoittumiselta?
               
            
                  c)
               
               
                  Onko kysymyksen b kohdan arvioinnin kannalta merkitystä sillä, onko moottorin osa, jota on suojeltava vahingoittumiselta, EGR-venttiili?
               
            
                  d)
               
               
                  Onko kysymyksen a kohdan arvioinnin kannalta merkitystä sillä, jos a kohdassa mainittu ajoneuvon laite on asennettu ajoneuvoon jo valmistusvaiheessa, vai onko a kohdassa kuvattua EGR-venttiilin säätämistä pidettävä kulutustavaroiden kauppaa ja niihin liittyviä takuita koskevista tietyistä seikoista 25.5.1999 annetun Euroopan parlamentin ja direktiivin 1999/44/EY (2) 3 artiklan 2 kohdassa tarkoitettuna korjaamisena?
               
            
         (1)  EUVL 2007, L 171, s. 1.
      
         (2)  EYVL 1999, L 171, s. 12.